Ha pa oa bet kroget dan 10 a viz Here 1946 emvodoù ar Vodadeg-Veur gentañ e Westminster (Londrez), emañ e sez e New York en ur savadur hir-tre, ur skraber-oabl war riblenn an East river (stêr ar reter).  Diaraoger an aozadur bedel-mañ a zo bet Kevredigezh ar Broadoù, houmañ krouet en ur mare damheñvel, an hini a heulias ar Brezel bed kentañ. Diazezet eo bet ar chKaB e 1919 diwar divizoù Feur-emglev Versailhez evit lakaat ar riezoù da genlabourat ma vo sevenet ar peoch hag ar surentez.  Bez e chell emezeliñ pep riez (Stad dreist) anavezet ez-etrebroadel. Ar Sez santel (Vatikan) nemañ ket ezel, na Taiwan kennebeut.  E 2005 e oa 191 ezel en aozadur.  Unan eus oberennoù pennañ ABU a zo bet  Disklêriadur hollvedel Gwirioù Mab-den e 1948.